Meelis Kubo

Meelis Kubo (sündinud 23. novembril 1982 Tallinnas) on eesti mustkunstnik. Ta on lõpetanud Tallinna Inglise Kolledži ja Tartu Ülikooli. Avalikkuse tähelepanu tõmbas ta esimest korda 2006. aasta sügisel telesaates "Kahvel" (TV3), kus pani otsesaates 500-kroonise hõljuma. 2007. aasta sügisel viis Meelis Kubo koostöös Muusikamaailm OÜ-ga täispika mustkunstilavastuse „Miraakel” 13 Eesti linna. Meelis Kubo on üks Eesti Mustkunstnike Liidu asutajatest ja ühtlasi juhatuse liige. Liit loodi 30. aprillil 2008. Sama aasta sügisel tõid Meelis Kubo, Charlekas, Kevin-Chris, Simeoni Sundja ja Tom Pintson Tallinnas ja Tartus lavale menuka lavastuse „Tabalukk”. 2009. aasta veebruaris andsid Meelis Kubo ja Ande välja mustkunstiraamatu "Lembitu maagiline maailm". Kubo ja Charlekas sisustasid sama aasta kevadhooajal "Terevisiooni" (ETV) iganädalast mustkunstirubriiki. 2009. aasta sügisel tulid Meelis Kubo ja Charlekas välja šokimustkunsti lavastusega "Räpane sessioon", kus nad kehastusid kurikuulsateks kirurgideks: dr Cubo ja prof Charlekas. 2010. aastal sai Meelis Kubo Eesti lähivaate mustkunsti meistrivõistlustel esikoha. 2012. aastal andsid Charlekas ja Meelis Kubo Ameerika Ühendriikides Washingtonis seitse etendust Kids Euro Festivali raames. 2014. aastal lõid Kinoteater, Charlekas ja Meelis Kubo lavastuse "Kaota mu naine ära ehk mis tunne on olla mustkunstnik". 2015. aastal panid Piip ja Tuut, Siim Aimla bänd, Charlekas ja Meelis Kubo kokku lavastuse "Doktor Kreutzwald ja must kunst", mida mängiti üle Eesti. 2016. aastal tõid Apollo Kino, Charlekas ja Meelis Kubo välja lavastuse "Filmitrikk". 2017. aastal sündis koostöös helilooja Kristo Matsoni, kirjanik Ilmar Tomuski, mustkunstnik Meelis Kubo, dirigent Edmar Tuule ja Tallinna Gilharmooniaga kontsertetendus "Trikiga küsimus". 2018. aastal juhtisid "Eesti Laulu" finaalsaadet Ott Sepp ja Meelis Kubo. 2019. aastal Kellerteatris astus Meelis Kubo näitleja ja mustkunstnikuna üles Vahur Kelleri lavastuses "Armunud alkeemik". 2020. aastal etendus Kellerteatri lavastus "Mäng" (Anthony Shaffer "Sleuth"), näitlejad Andres Roosileht ja Meelis Kubo. "Mustkunstinurk", iganädalane mustkunstirubriik Õhtulehes, aprill-juuni, 2007 "Lembitu maagiline maailm", mustkunstiraamat lastele, kaasautor Ande, 2009 Priit Rum, Persoon: Maagiline Mell otsib rutiinivaba elu Üliõpilasleht, 4. detsember 2006. Helen Teesalu, Meelis Kubo: ma pole mingi selgeltnägija Postimees, 5. september 2007 Karl Eelmaa, Eesti mustkunstnike liit esitleb: Galashow 03. V 2009 Sirp, 7. aprill 2009. Mihkel Raud, Uue generatsiooni Harry Houdinid Eesti mustkunstis Eesti Päevaleht, 6. oktoober 2008. Maris Sander, Meelise must kunst Eesti Ekspress, 24. oktoober 2008. Eda Post, Lasteraamat, mille kõik tegelased oskavad ja teevad mustkunstitrikke Äripäev, 20. märts 2009. Maris Sander, Meelis Kubo ja Karl Eelmaa teevad õudset mustkunsti Eesti Ekspress, 13. november 2009. Kairi Prints, Mustkunsti meister selgunud Eesti Ekspress, 7. juuni 2010. "Kids Euro Festival". "Kaota mu naine ära". ERR. ""Doktor Kreutzwald ja must kunst"". "Charlekas ja Kubo põiklevad uues etenduses kuulide eest". Postimees. "Esietendub "Trikiga küsimus"". "„Eesti laulu" saatejuht Meelis Kubo". ""Armunud alkeemik" Kellerteatris". ""Mäng" Kellerteatris". Koduleht Kanal YouTube'is Kadri Haavajõe, Mustkunstnik mängib mõtetega Virumaa Teataja, 5. oktoober 2007